એક્ટિંગ ચીફ જસ્ટિસ ગીતા મિત્તલ અને જસ્ટિસ સી હરિ શંકરની ખંડપીઠે કહ્યું કે, લગ્ન જેવા સંબંધમાં પુરુષ અને મહિલા બંનેને શારીરિક સંબંધ બાંધવા માટે ‘ના’ કહેવાનો અધિકાર છે. કોર્ટે એ અપીલો પર સુનાવણી કરતા આ ટિપ્પણી કરી કે, જેમાં વૈવાહિક રેપને ગુનો બનાવવાની માગ કરવામાં આવી છે. ખંડપીઠે કહ્યું કે, ‘લગ્નનો અર્થ એ નથી કે શારીરિક સંબંધ બનાવવા માટે મહિલા દરેક સમયે તૈયાર, ઈચ્છુક અને રાજી હોય. પુરુષે એ સાબિત કરવું પડશે કે મહિલાએ મંજૂરી આપી છે.’